[{"text_idx": "#000011", "text": "Conbeer yn barod i wynbeu\u2019r brwydr yn erbyn Ulster"}, {"text_idx": "#000013", "text": "Wrth i\u2019r Scarlets teithio i Belfast penwythnos yma, mae\u2019r asgellwr Ryan Conbeer yn benderfynol i gynnal ei berfformiad gwych."}, {"text_idx": "#000014", "text": "Yn ystod ei ddau ymddangosiad diwetha\u2019, mae Conbeer wedi croesi\u2019r llinell gais tair o weithiau, yn cynnwys dau gais serennog yn y ge\u0302m yn erbyn Connacht."}, {"text_idx": "#000015", "text": "Mae sialens arall yn aros i\u2019r ti\u0302m ar draws y mo\u0302r Iwerydd ar ddydd Sul pan fydd Ulster yn awyddus i barhau ei record gla\u0302n, ac mae Conbeer yn edrych ymlaen at gwrdd y bois o Ogledd Iwerddon."}, {"text_idx": "#000016", "text": "\u201cMae\u2019n anodd ennill i ffwrdd o Barc y Scarlets, yn enwedig chwarae\u2019r timoedd Gwyddelig. Gobeithio fe gawn ni tywydd da a gallu chwarae\u2019n dda mas \u2018na.\u201d"}, {"text_idx": "#000017", "text": "\u201cEr iddi fod yn ddechreuad anodd i\u2019r tymor, mae \u2018na ddigon i ni fod yn falch ohono, ac mae angen i ni gadw gweithio\u2019n galed, cadw gwella ein hunain a gwella fel ti\u0302m.\u201d"}, {"text_idx": "#000018", "text": "Yn wreiddiol o Sir Benfro, mae gan Conbeer atgofion melys o chwarae yn erbyn Ulster, yn enwedig pan sgoriwyd cais anhygoel ar ei ymddangosiad cyntaf i\u2019r PRO14 ym Mharc y Scarlets dwy flynedd yn o\u0302l."}, {"text_idx": "#000020", "text": "Mae\u2019n bwysig i gymryd bob cyfle ac i ddal ati, a wedyn gobeithio cael fy newis i\u2019r ti\u0302m nesa\u2019.\u201d"}, {"text_idx": "#000021", "text": "\u201cMae nifer o chwaraewyr rhyngwladol a llewod yn y garfan, felly mae \u2018na digon o gystadleuaeth ond mae\u2019n dda i gael y gystadleuaeth yna.\u201d"}, {"text_idx": "#000022", "text": "\u201cI ymarfer nesa at fois fel Leigh, Liam a Johnny mae\u2019n deimlad anhygoel, a ma\u2019 nhw\u2019n ddigon parod i helpu. Fel chwaraewr ifanc mae\u2019n gre\u0302t i gael pobl mor brofiadol sy\u2019n fodlon helpu.\u201d"}, {"text_idx": "#000023", "text": "\u201cPan mae\u2019r bois bant gyda thi\u0302m Cymru, mae rhaid i ni wedyn codi\u2019r lefel a pherfformio ar ein gorau.\u201d"}]